Odense Adresse-Contoirs Efterretninger, 1844-01-08
Blandinger. Om den nye Stiftamtmand i Viborg, Baron Bretton, hedder det i Kbhposten: "Det er, saavidt vi erindre, den syttende Adelsmand, der under den nuværende Konges Regjering er bleven udnævnt til at beklæde en Overøvrighedspost her i Landet, foruden de adelige Herrer, der have været constituerede i lignende Poster. Kun een eneste Amtmands post er gaaet over i borgerlige Hænder, men den var ogsaa i Jslands Nord- og Øst-Amt. -Er der iøvrigt ved dette Aars Begyndelse end ikke skeet videre betydelige Forandringer i Embedsstanden, der paa nogen Maade kunde gives Navn af "Reformer i Forvaltningen", saa har altsaa dog Viborg Stift i saa Henseende faaet sin maaskee noget uventede Nytaarsgave, hvortil vi ikke kunne andet end ønske Jndvaanerne god Lykke." Hs. Durchl. Prindsen af Bentheim=Steinfurth, er afreist til St. Petersborg, for at bivaane Formælingen mellem Storfyrstinde Alexandra og Prinds Frederik af Hessen, der skal finde Sted endnu i indeværende Maaned. Den, der er medgiven Hs. Durchl. som Cavaleer, er v. Bertouch, Lieutenant à la suite i Husarerne, en ung Mand, der tidligere har været ansat som Attache ved Gesandtskaberne i Stokholm og London. En Correspondentartikkel fra Stokholm i Augsb. "Allg. Zeit." indeholdt for nylig følgende Meddelelse angaaende, Aftonbladet", der forekommer Kbhposten, særlig at fortjene at gjentages paa Dansk: "J Svenska Biet, blev nylig klaget over, at der i "Aftonbladet toges altfor liden Notits af det skandinaviske Selskabs Stiftelse. Hertil svarede, Aftonbladet", at Bebreidelsen ikke var aldeles ugrundet, men at Tausheden, ikke hidrørte fra Mangel paa Jnteresse for Sagen; Man havde kun ikke villet overile sig og først villet afvente nogle Prøver paa disse Selskabers Virksomhed. At holde svenske, norske og danske Tidender, var vel meget roesværdigt, men dog altfor ubetydeligt til at gjøre videre Væsen af. Saasnart Selskabet udviklede en Virksomhed, der kunde være af nogen klækkelig Jndflydelse paa Unionens Befordring, vilde det kunne stole paa at finde en tro Forbundsfælle i Aftonbladet. Jøvrigt vilde det maaskee ogsaa ved Leilighed endnu nøiere udvikle af hvilke Grunde det for Øieblikket ikke syntes passende videre at befatte sig med Sagen" Anti-Slavery Reporter for 27 Decbr. indeholder Følgende: "Danmark. J St. Christopher's Advertizer finde vi en Oversættelse af et officielt Document, som viser, at Hs. Maj. Kongen af Danmark, beskjæftiger sig med Slaveriet. Det er en kongelig Befaling, som afskaffer Søndag Markederne og da det forbydes Slaverne at arbeide paa denne Dag, gives der dem i dets Sted Løverdag. Der tales Noget om Skoler og Opdragelse. Breve fra Frederiksstad berette, at Bekjendtgjørelsen heraf fandt Sted den 18 Septbr., Kongens Fødselsdag. "For at gjøre denne Handling ret høitidelig havde Generalgouverneuren befalet, at tolv Negere fra hver Plantage skulde give Møde i hvert tilhørende Skolehuus, hvor Missionærerne holdt Bønner og opfordrede dem til at takke Gud, Kongen og deres Herrer." Det er at behandle en vigtig Sag let. Hvad der meest morer os er, at man ligesom skammer sig ved Navnet Slave", og af Medlidenhed, kalder disse ulykkelige Offre Ufrie."(Fædrel.)¬